“Al-Azhar” universitetiga o‘qishga topshirmoqchi bo‘lgan O‘zbekiston fuqarolaridan Din ishlari bo‘yicha qo‘mitaning tavsiyasi talab etiladi

Misrning “Al-Azhar” ta’lim majmuasi bilan erishilgan kelishuvga muvofiq 2021-yildan boshlab O‘zbekiston fuqarolari uchun ushbu ta’lim majmuasining barcha muassasalariga qabul qilish faqatgina Vazirlar Mahkamasi huzuridagi Din ishlari bo‘yicha qo‘mita tavsiyasi asosida amalga oshirilishi belgilab qo‘yildi. Bu haqda qo‘mita matbuot xizmati xabar berdi.

Ma’lum qilinishicha, “Al-Azhar” majmuasida ta’lim olish yuzasidan murojaatlar Vazirlar Mahkamasining “O‘zbekiston Respublikasi fuqarolarining xorijiy diniy ta’lim muassasalarida o‘qishlarini tartibga solish chora-tadbirlari to‘g‘risida” 2018-yil 13-avgustdagi 651-son qarori bilan Din ishlari bo‘yicha qo‘mita huzurida tashkil etilgan O‘zbekiston fuqarolarining xorijiy diniy ta’lim muassasalarida ta’lim olishiga ko‘maklashish bo‘yicha Maslahat kengashi tomonidan ko‘rib chiqiladi hamda qo‘mita tavsiyasi asosida amalga oshiriladi.
“Al-Azhar” ta’lim majmuasida o‘qish istagida bo‘lgan O‘zbekiston fuqarolari tomonidan Maslahat kengashiga quyidagi hujjatlarning nusxalarini taqdim etishi lozim:
Ma’lumot uchun, murojaatlar Maslahat kengashi Ishchi guruhi tomonidan 16—30-iyul kunlari (keyingi yildan 1—30-iyul kunlari) ko‘rib chiqiladi hamda Ishchi guruhi bilan o‘tkazilgan suhbat natijasiga ko‘ra “Al-Azhar” ta’lim majmuasida o‘qishga tavsiya etilgan fuqarolar ro‘yxati tavsiya xati asosida “Al-Azhar” majmuasi institutlari departamenti administratsiyasining elektron manziliga yuboriladi.
 O‘zbekiston diniy erkinlik bo‘yicha AQSh “qora ro‘yxati”ga nima uchun kiritilgan edi? Diniy qo‘mita vakili javob berdi